b'\n_START_ARTICLE_\nAmonijev hidroksid\n_START_SECTION_\nNasi\xc4\x8dena raztopina\n_START_PARAGRAPH_\nTopnost amonijaka v teko\xc4\x8dih topilih z nara\xc5\xa1\xc4\x8dajo\xc4\x8do temperaturo pada. Nasi\xc4\x8dena raztopina pri 15,6 \xc2\xb0C vsebuje 35% (308 g/L oziroma 18\xc2\xa0mol/L) amonijaka in ima gostoto 0,88 g/cm\xc2\xb3. Z nara\xc5\xa1\xc4\x8dajo\xc4\x8do temperaturo koncentracija nasi\xc4\x8dene raztopine pada, gostota pa raste.  _NEWLINE_Tesno zaprta posoda z nasi\xc4\x8deno raztopino lahko pri segrevanju zaradi pove\xc4\x8danega tlaka amonijaka po\xc4\x8di, odpiranje take posode pa lahko povzro\xc4\x8di izbruh plinastega amonijaka. V ekstremnih pogojih lahko posoda eksplodira._NEWLINE_Koncentracija amonijaka v laboratorijskih posodah zaradi stalnega odpiranja in povi\xc5\xa1ane temperature okolja pada, zato nasi\xc4\x8dena raztopina s\xc4\x8dasoma ni ve\xc4\x8d 18 M. Njeno koncentracijo je treba zato pred uporabo preveriti s titriranjem.\n_START_SECTION_\nUporaba\n_START_PARAGRAPH_\nRazred\xc4\x8dena raztopina amonijevega hidroksida je sestavina mnogih gospodinjskih in drugih \xc4\x8distil._NEWLINE_V industriji se amonijev hidroksid uporablja kot prekurzor za nekatere alkil amine, \xc4\x8deprav je brezvodni amonijak obi\xc4\x8dajno bolj\xc5\xa1i. Heksametilentetramin se brez te\xc5\xbeav tvori iz vodnih raztopin amonijaka in formaldehida. Etilendiamin se proizvaja iz 1,2-dikloroetana in vodne raztopine amonijaka._NEWLINE_Amonijev hidroksid se uporablja v mesni industriji za obdelavo mesa pred pakiranjem. Nekateri proizvajalci govedine z njim dvignejo pH proizvoda. Amonijev hidroksid se v tej aplikaciji na splo\xc5\xa1no prepoznava  kot varen (GRAS).\n_START_SECTION_\nLaboratorijska raba\n_START_PARAGRAPH_\nVodna raztopina amonijaka se v tradicionalni kvalitativni anorganski analizni kemiji uporablja kot baza in kompleksant. Z bakrovimi(II) spojinami daje podobno kot drugi amini temno modre raztopine. Raztopine amonijaka raztapljajo vsedline srebra, ki nastanejo na primer iz Tollensovega reagenta._NEWLINE_\xc4\x8ce se amonijev hidroksid pome\xc5\xa1a z razred\xc4\x8denim vodikovim peroksidom v prisotnosti kovinskega iona, na primer Cu\xc2\xb2\xe2\x81\xba, povzro\xc4\x8di hiter razpad peroksida.'